PPE pune presiune pe Scholz să o susțină pe Ursula von der Leyen pentru un nou mandat la Comisie
Cancelarul Germaniei, Olaf Scholz, ar trebui să o susțină pe Ursula von der Leyen pentru un nou mandat la șefia Comisiei Europene dacă PPE se va plasa pe primul loc la alegerile europarlamentare de peste o săptămână, a declarat șeful formațiunii, Manfred Weber, într-un interviu pentru presa germană. Scholz este presat să o susțină pe Von der Leyen în ciuda faptului că face parte dintr-o altă familie politică europeană.